บจ.ขนลูกเข้าตลาด
เอสวีโอไอเสนอลีซอิทหนุนหุ้นแม่วิ่งช.การช่างแบ่งขายรถไฟฟ้ากรุงเทพ
11 เม.ย. 2556

เอสวีโอไอเสนอลีซอิทหนุนหุ้นแม่วิ่งช.การช่างแบ่งขายรถไฟฟ้ากรุงเทพ
บจ.ฮิตนำลูกเข้าตลาด เอสวีโอเอ ส่ง “ลีซอิท” เทรดเอ็ม เอ ไอ หุ้นแม่วิ่ง 11% CK ตัดขาย BMCL
นายเธียรชัย ศรีวิจิตร ประธานกรรมการ บริษัท เอสวีโอเอ (SVOA) เปิดเผยว่า คณะกรรมการบริษัทมีมติอนุมัติให้บริษัท ลีซอิท ที่มีเอสวีโอไอถือหุ้นในสัดส่วน 99% ของทุนจดทะเบียนเข้าจดทะเบียนในตลาดหลักทรัพย์ เอ็ม เอ ไอ (mai) และการเพิ่มทุนจำนวน 16 ล้านหุ้น เพื่อเสนอขายให้แก่บุคคลในวงจำกัด 
ข่าวดีนี้ส่งผลให้หุ้น SVOA ซื้อขายคึกคัก ด้วยมูลค่าสูงกว่า 124 ล้านบาท และราคาปิดที่จุดสูงสุดของวันระดับ 2.72 บาท เพิ่มขึ้น 0.28 บาท หรือ 11.48% 
ขณะเดียวกันราคาหุ้นบริษัท ไทยรับประกันภัยต่อ (THRE) ก็ดีดตัวขึ้นถึง 6 บาท ก่อนจะย่อลงมาปิดที่ระดับ 5.65 บาทบวก 0.05 บาท รับข่าวบริษัท รีประกันชีวิต จะเข้าตลาดหลักทรัพย์ โดยจัดสรรหุ้นจำนวน 118 ล้านหุ้น ให้สิทธิผู้ถือหุ้นจองซื้อในอัตรา 29.76 หุ้นต่อ 1 หุ้น 
ด้านหุ้นบริษัท รถไฟฟ้ากรุงเทพ (BMC) มีบิ๊กล็อตจำนวน 579.57 ล้านหุ้น ราคาเฉลี่ย 1.05 บาท มูลค่าทั้งสิ้น 608.55 ล้านบาท คาดเป็นการขายหุ้นของบริษัท ช.การช่าง (CK) 
เมื่อวันที่ 2 เม.ย.ที่ผ่านมา CK ได้ขายหุ้น BMCL จำนวน 7.97% แล้วคงเหลือจำนวน 16.64% โดยบริษัท ไฮกรีต โปรดักส์ แอนด์ เทคโนโลยี่ ได้หุ้นจำนวน 7.97% ทำให้มีหุ้นทั้งหมด 18.01%